बढ़े संपत्तिकर का विरोध: शिवसेना की हड़ताल खत्म, कांग्रेस ने किया सुंदरकांड
भास्कर संवाददाता | होशंगाबाद
संपत्तिकर के विरोध में चल रही शिवसेना की भूख हड़ताल मंगलवार को खत्म हो गई है। प्रदेश उपाध्यक्ष अतुल तिवारी ने विधानसभा अध्यक्ष डॉ. सीतासरन शर्मा के मिले संदेश के बाद भूख हड़ताल खत्म कर दी। संदेश दिनेश तिवारी लेकर आए। उनके मुताबिक अध्यक्ष ने 10 दिन में टैक्स खत्म कराने के प्रयास की बात कही। इसके बाद पूर्व विधायक गिरिजाशंकर शर्मा ने जूस पिलाकर हड़ताल खत्म कराई। चूंकि हड़ताल से उनकी हालत खराब हो रही थी, इसलिए उन्हें जिला अस्पताल में भर्ती कराया गया। डॉ. शिवेंद्र चंदेल सहित अन्य डॉक्टरों ने अतुल तिवारी की जांच की। उनकी हालत में सुधार है। संपत्तिकर की दरों को लेकर दो दिन से भूख हड़ताल चल रही थी। शाम को हड़ताल खत्म हो गई है। इसके पहले महिलाओं ने नगरपालिका में जाकर चूड़ियां फेंकी और जल्द ही कर कम करने की मांग की। कांग्रेस ने अपना आंदोलन तेज कर दिया है। मंगलवार को सुंदरकांड का पाठ किया गया। धरना स्थल पर कांग्रेसियों ने पाठ किया। नपा को सदबुद्धि देने की प्रार्थना की। नगर अध्यक्ष अजय सैनी, विकल्प डेरिया ने बताया बुधवार को सामूहिक 5 लोग धरना स्थल पर मुंडन कराएंगे।
होशंगाबाद| सुंदरकांड का पाठ करते कांग्रेस कार्यकर्ता।
hin_Deva bho_Deva hin_Deva hin_Deva